#  **ROMÂNIA**

# **JUDEŢUL SUCEAVA**

 **MUNICIPIUL CÂMPULUNG MOLDOVENESC**

**Compartimentul juridic**

 Nr. \_\_\_\_ din \_\_\_\_\_\_\_ 2023

### RAPORT DE SPECIALITATE

**la proiectul de hotărâre privind aprobarea proiectului**

***Centru de zi de asistență și recuperare pentru persoane vârstnice Câmpulung Moldovenesc,***

**a cheltuielilor legale de proiect**

**în vederea finanțării în cadrul apelului PNRR/2023/C13/MMSS/Investiția I4**

1.

Compartimentul juridic primind spre analiză proiectul de hotărâre privind aprobarea proiectului *Centru de zi de asistență și recuperare pentru persoane vârstnice Câmpulung Moldovenesc,*a cheltuielilor legale de proiect în vederea finanțării în cadrul apelului PNRR/2023/C13/MMSS/Investiția I4 , menționează următoarele:

 Conform dispozițiilor art. 44 alin. (1) si art.45 din Legea nr. 273/2006 privind finanţele publice locale, cu modificările și completările ulterioare, documentaţiile tehnico-economice ale obiectivelor de investiţii noi, a căror finanţare se asigură integral sau în completare din bugetele locale, precum şi ale celor finanţate din împrumuturi interne şi externe, contractate direct sau garantate de autorităţile administraţiei publice locale, se aprobă de către autorităţile deliberative.Obiectivele de investiţii şi celelalte cheltuieli asimilate investiţiilor se cuprind în programele de investiţii anuale, anexe la buget, numai dacă, în prealabil, documentaţiile tehnico-economice, respectiv notele de fundamentare privind necesitatea şi oportunitatea efectuării cheltuielilor asimilate investiţiilor, au fost elaborate şi aprobate potrivit dispoziţiilor legale.Ordonatorii principali de credite stabilesc priorităţile în repartizarea sumelor pe fiecare obiectiv înscris în programul de investiţii, în limita fondurilor cuprinse în proiectul de buget cu această destinaţie, asigurând totodată realizarea obiectivelor de investiţii în cadrul duratelor de execuţie aprobate.

 Condițiile de accesare a fondurilor europene aferente sunt prevăzute în Ghidul specific privind Planul național de redresare și reziliență în cadrul apelului de proiecte,componenta 13 - Reforme Sociale, Investiția I4 „Crearea unei rețele de centre de zi de asistență și recuperare pentru persoane vârstnice;

Potrivit Ordinul nr. 29/2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului și altor categorii de persoane adulte aflate în dificultate, precum și a serviciilor acordate în comunitate, serviciilor acordate în sistem integrat și cantinele sociale

 De asemenea, în temeiul art. 129 alin. (1), alin. (2) lit. b) şi lit. d), alin. (4) lit.a) și d) şi alin. (7) lit. b) din Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare, Consiliul local, are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale, are atribuţii, privind dezvoltarea economico-socială a municipiului, gestionarea serviciilor de interes local, aprobă, la propunerea primarului, bugetul unităţii administrativ-teritoriale, virările de credite, modul de utilizare a rezervei bugetare şi contul de încheiere a exerciţiului bugetar, documentaţiile tehnico-economice pentru lucrările de investiţii de interes local, în condiţiile legii, şi asigură, potrivit competenţei sale şi în condiţiile legii, cadrul necesar pentru furnizarea serviciilor publice sociale pentru protecţia copilului, a persoanelor cu handicap, a persoanelor vârstnice, a familiei şi a altor persoane sau grupuri aflate în nevoie socială.

Având în vedere cele menționate, Compartimentul juridic consideră legal prezentul proiect de hotărâre.

**CONSILIER JURIDIC**,

**Stoica Liviu Claudiu**

SLC/SLC 2 ex.